شەفەق نیوز/ حکومەت هەرێم  کوردستان، ئمڕوو دوشەممە، راگەیان وەی نزیکەیلە پرۆژەی شیر مانگای کەلار سەر وە ئیدارەی گەرمیان وازکریەێد، ک یەکیگە لە پرۆژە ستراتیجیەیل لە ناوچەگە.
فەرمانگەی راگەیانن و زانیاری لە هەرێم کوردستان، لە بەیاننامیگ ک رەسیە ئاژانس شەفەق نیوز وت:ئی پرۆژە لەبان زەۊیگ ۲۰۰ دۆنمی لە قەزای کەلار ناوەن ئیدارەی گەرمیان وە بڕ ۷ ملیۆن دۆلار دروسکریایە، ئی پرۆژە ئیوەتکردن ۷٥٦ سەر مانگا گرێدەخوی ئەرا بەرهەم هاوردن روژانە ۲٥ تەن شیر.
فەرمانگەگە دیاریکرد، ئی پرۆژە دەرفەت ۱٥۰ کار دابین کەێد، بازارەیل ئیدارەی گەرمیان و پارێزگایەیل هەرێم پڕ بوود لە شیر مانگا وەنرخ هەرزانیگ، وتیش پرۆژەگە رەسیە قۆناغ کۆتایی وەی نزیکە واز کریەێد.
